6. โครงการในอนาคต

บริษัทฯ มีแผนที่จะดำเนินโครงการปรับปรุงคุณภาพน้ำมัน (“โครงการฯ”) โดยมีรายละเอียดดังนี้

6.1 ความเป็นมาของโครงการฯ

ตั้งแต่ไตรมาสที่ 2 ของปี 2547 ราคาน้ำมันในตลาดโลกได้ปรับตัวเพิ่มขึ้นอย่างมาก
ตลอดจนมีความผันผวนทางด้านราคาอย่างรุนแรง
ปัจจัยดังกล่าวเมื่อประกอบกับภาวะอุปสงค์และอุปทานของน้ำมันในภูมิภาคเอเชียแปซิฟิกที่ปรับจากภาวะอุปทานส่วนเกิน
(Oversupply) เข้าสู่ภาวะสมดุล ทำให้ค่าการกลั่น (กำไรขั้นต้นก่อนหักค่าใช้จ่ายในการผลิต)
ของโรงกลั่นในภูมิภาคปรับตัวสูงขึ้นอย่างมาก โดยเฉพาะโรงกลั่นประเภท Complex Refinery
ซึ่งสามารถกลั่นน้ำมันดิบให้เป็นผลิตภัณฑ์น้ำมันสำเร็จรูปที่มีราคาสูง เช่น น้ำมันดีเซล
และน้ำมันเบนซิน ได้ในสัดส่วนสูงถึงประมาณร้อยละ 85 - 90 ในขณะที่บริษัทฯ
แม้จะมีค่าการกลั่นที่เพิ่มขึ้นเช่นเดียวกันแต่ไม่ได้รับประโยชน์อย่างเต็มที่
เนื่องจากโรงกลั่นของบริษัทฯเป็นโรงกลั่นประเภท Simple Refinery
สามารถผลิตน้ำมันสำเร็จรูปที่มีมูลค่าสูงได้ในปริมาณน้อยกว่า
แต่มีผลผลิตน้ำมันเตาคิดเป็นสัดส่วนประมาณร้อยละ 30 - 35
ซึ่งราคาน้ำมันเตาปรับตัวเพิ่มขึ้นไม่สอดคล้องกับราคาน้ำมันดิบหรือน้ำมันสำเร็จรูปชนิดอื่น

จากภาวะราคาน้ำมันในตลาดโลกซึ่งมีแนวโน้มที่จะคงอยู่ในระดับสูงเช่นนี้ต่อไปในระยะยาว
จะทำให้ค่าการกลั่นของโรงกลั่นประเภท Complex Refinery อยู่ในระดับสูงอย่างต่อเนื่อง
ดังนั้นบริษัทฯ จึงวางแผนการดำเนินโครงการปรับปรุงคุณภาพน้ำมัน
เพื่อปรับปรุงโรงกลั่นให้เป็นโรงกลั่นประเภท Complex Refinery
โดยการติดตั้งหน่วยแตกตัวโมเลกุลน้ำมัน (Hydrocracking Unit) หน่วยกลั่นสูญญากาศ
(Vacuum Unit) หน่วยผลิตไฮโดรเจน (Hydrogen Plant) และหน่วยสนับสนุนอื่นๆ
ในโรงกลั่นของบริษัทฯ ทั้งนี้จากผลการศึกษาความเป็นไปได้ของโครงการฯ ณ ปลายปี 2547
ซึ่งทำการศึกษาโดย UOP LLC. และ Foster Wheeler Corporation
ซึ่งเป็นผู้เชี่ยวชาญการออกแบบโรงกลั่นระดับโลกจากประเทศสหรัฐอเมริกามามากกว่า 75 ปี
เห็นว่าบริษัทฯ มีความพร้อมทางด้านเทคนิคที่จะดำเนินโครงการฯ ดังกล่าวได้
โดยพบว่าความสําเร็จของโครงการฯ
จะทําใหบริษัทฯสามารถกลั่นน้ำมันดิบใหเปนผลิตภัณฑน้ำมันสําเร็จรูปที่มีราคาสูง
ได้ในสัดส่วนที่เพิ่มขึ้นเป็นร้อยละ 90 โดยเฉพาะอย่างยิ่งน้ำมันดีเซล
ซึ่งจากการศึกษาความเป็นไปได้ดังกล่าว พบว่าบริษัทฯ
สามารถเพิ่มปริมาณการผลิตน้ำมันดีเซลให้อยู่ในระดับประมาณ 55,000 บาร์เรลต่อวัน
จากปัจจุบันที่สามารถผลิตไดประมาณ 34,000 บารเรลตอวัน โดยโรงกลั่นของบริษัทฯ
จะมีผลผลิตประเภทน้ำมันเตาในสัดส่วนลดลงเหลือเพียงประมาณร้อยละ 10

6.2 รายละเอียดโครงการฯ

เมื่อวันที่ 29 สิงหาคม 2548 ที่ประชุมคณะกรรมการบริษัทฯ ครั้งที่ 9/2548 มีมติให้บริษัทฯ
ดำเนินการลงทุนในโครงการปรับปรุงคุณภาพน้ำมัน โดยขณะนี้บริษัทฯ
อยู่ระหว่างดำเนินการจัดหา/จัดจ้าง ผู้รับเหมาซึ่งจะเป็นผู้ดำเนินการออกแบบการก่อสร้าง จัดซื้อ /
จัดหาวัสดุอุปกรณ์ในการก่อสร้าง และดำเนินการก่อสร้าง หน่วยกลั่นสูญญากาศ,
หน่วยแตกตัวโมเลกุลน้ำมัน, หน่วยผลิตไฮโดรเจน และหน่วยสนับสนุนที่สำคัญต่างๆ
โดยมีรายละเอียดดังนี้

1) หน่วยกลั่นสูญญากาศ (Vacuum Unit)

หน่วยกลั่นสูญญากาศมีวัตถุประสงค์เพื่อแยกน้ำมันเตาชนิดเบา (Vacuum Gas Oil)
และชนิดหนักที่ได้จากหน่วยกลั่นน้ำมันดิบออกจากกัน
ซึ่งเป็นการเพิ่มมูลค่าให้กับผลิตภัณฑ์และเป็นการใช้ทรัพยากรอย่างคุ้มค่าและเกิดประโยชน์สูงสุด

2) หน่วยแตกตัวโมเลกุลน้ำมัน (Hydrocracking Unit)

หน่วยแตกตัวโมเลกุลน้ำมัน มีหน้าที่แตกโมเลกุลน้ำมันเตาชนิดเบาที่แยกได้จากหน่วยกลั่นสุญญากาศ
ด้วยสารเร่งปฏิกิริยาและก๊าซไฮโดรเจน แปรเปลี่ยนไปเป็นก๊าซเชื้อเพลิง ก๊าซหุงต้ม
น้ำมันแก๊สโซฮอล์ และน้ำมันดีเซล (ซึ่งน้ำมันแก๊สโซฮอล์ และน้ำมันดีเซล มีปริมาณกำมะถันไม่เกิน
50 พีพีเอ็ม)

3) หน่วยผลิตโฮโดรเจน (Hydrogen Plant)

หน่วยผลิตโฮโดรเจนจะผลิตก๊าซโฮโดรเจนเพื่อนำมาใช้ในหน่วยแตกตัวโมเลกุลน้ำมัน

4) หน่วยปรับปรุงคุณภาพก๊าซเชื้อเพลิง (Amine Treating Unit)

การติดตั้งหน่วยปรับปรุงคุณภาพก๊าซเชื้อเพลิง
มีวัตถุประสงค์เพื่อกำจัดกำมะถันที่ปนเปื้อนในก๊าซเชื้อเพลิงที่ได้เพิ่มจากหน่วยแตกโมเลกุล
โดยกำมะถันที่แยกได้ซึ่งอยู่ในรูปก๊าซไฮโดรเจนซัลไฟด์จะส่งเข้าหน่วยผลิตกำมะถันต่อไป

5) หน่วยปรับปรุงคุณภาพน้ำปนเปื้อนกำมะถัน (Sour Water Stripper)

หน่วยปรับปรุงคุณภาพน้ำปนเปื้อนกำมะถัน
จะสามารถกำจัดกำมะถันที่ปนเปื้อนในน้ำเสียจากกระบวนการผลิต
โดยกำมะถันที่แยกได้ซึ่งอยู่ในรูปก๊าซไฮโดรเจนซัลไฟด์จะส่งเข้าหน่วยผลิตกำมะถันต่อไป

6) หน่วยผลิตกำมะถัน (Sulphur Plant)

หน่วยผลิตกำมะถันใช้เป็นระบบสำรองโดยหน่วยผลิตกำมะถัน
ทำหน้าที่เปลี่ยนรูปกำมะถันในรูปก๊าซไฮโดรเจนซัลไฟด์ที่แยกได้จากก๊าซเชื้อเพลิง
และน้ำที่ปนเปื้อนกำมะถันจากกระบวนการผลิต ให้เป็นกำมะถันเหลว

7) หอแยกเรฟฟอร์เมท (Reformate Splitter)

หอแยกเรฟฟอร์เมทจะติดตั้งในหน่วยรีฟอร์มิ่งเดิม (หน่วยเพิ่มค่าออกเทนให้กับน้ำมันแก๊สโซฮอล์)
เพื่อปรับปรุงคุณภาพน้ำมันให้สอดคล้องกับมาตรฐานคุณภาพน้ำมันยูโรโฟร์ (Euro IV) ในอนาคต
ซึ่งคาดว่ารัฐบาลจะบังคับใช้มาตรฐานดังกล่าวในปี 2554
โดยหอแยกเรฟฟอร์เมทจะทำให้สารเบนซีน ความดันไอน้ำมัน และสารอะโรมาติกส์
ในน้ำมันแก๊สโซฮอล์ลดปริมาณลง

นอกจากนี้บริษัทฯ จะทำการปรับเปลี่ยนสารเร่งปฏิกิริยาในหน่วยปรับปรุงคุณภาพน้ำมันดีเซลเดิม
เพื่อเพิ่มประสิทธิภาพในการกำจัดกำมะถันในน้ำมันดีเซลให้มีปริมาณกำมะถันไม่เกิน 50
ส่วนในล้านส่วน ซึ่งจะทำให้คุณภาพน้ำมันสอดคล้องกับมาตรฐานคุณภาพน้ำมันยูโรโฟร์ในอนาคตเช่นกัน

ทั้งนี้สถานที่ก่อสร้างโครงการฯ คือ พื้นที่ภายในโรงกลั่นฯ ปัจจุบันของบริษัทฯ
(โดยในระหว่างการก่อสร้างโครงการฯจะไม่มีผลกระทบต่อการดำเนินงานของบริษัทฯ)
ในลักษณะสัญญาแบบกำหนดราคา และระยะเวลาดำเนินการแน่นอน โดยในขณะนี้บริษัทฯ
ได้รับหนังสืออนุญาตจากกรมส่งเสริมคุณภาพสิ่งแวดล้อมเพื่อดำเนินการก่อสร้างโครงการฯ แล้ว
ซึ่งจะเริ่มก่อสร้างได้ในปี 2549 นี้โดยมีระยะเวลาก่อสร้างประมาณ 30-32 เดือน
คาดว่าจะก่อสร้างแล้วเสร็จประมาณสิ้นปี 2551

6.3 ผลประโยชน์ที่คาดว่าจะได้รับ

สำหรับมูลค่าการลงทุนและผลตอบแทนของโครงการฯ บริษัทฯ คาดว่าจะใช้เงินลงทุนในโครงการฯ
348 ล้านเหรียญสหรัฐ และมีเงินลงทุนสำรองกรณีมีการเปลี่ยนแปลงรายละเอียดโครงการอีก 30
ล้านเหรียญสหรัฐ รวมเป็นมูลค่าเงินลงทุนประมาณ 378 ล้านเหรียญสหรัฐ

โครงการฯ ดังกล่าวจะทำให้บริษัทฯ มีความยืดหยุ่นในการเลือกใช้น้ำมันดิบในการกลั่นได้เพิ่มขึ้น
เช่น บริษัทฯ สามารถเพิ่มสัดส่วนการใช้น้ำมันดิบที่มีส่วนผสมของกำมะถันหรือน้ำมันเตาสูงขึ้น
(ซึ่งปกติน้ำมันดิบดังกล่าวจะมีราคาต่ำ) เนื่องจากโรงกลั่นประเภท Complex Refinery
สามารถกลั่นน้ำมันดิบเป็นน้ำมันสำเร็จรูปมูลค่าสูงในสัดส่วนที่เพิ่มขึ้น ทั้งนี้บริษัทฯ คาดว่าโครงการฯ
ดังกล่าวจะทำให้บริษัทฯสามารถเพิ่ม EBITDA จากประมาณ 4,500 ล้านบาทในปี 2548
เป็นประมาณ 6,000 - 8,000 ล้านบาทในปี 2554 ซึ่งเป็นปีที่ 3
หลังจากที่โครงการฯดำเนินการเสร็จสมบูรณ์ และใช้กำลังการกลั่น ณ ระดับ 100,000
บาร์เรลต่อวัน โดยคำนวณเป็นอัตราผลตอบแทนของโครงการฯ (IRR) มากกว่าร้อยละ 25
และคาดว่าจะคุ้มทุนภายในระยะเวลา 3-4 ปี หลังจากโครงการฯ แล้วเสร็จ

นอกจากโครงการฯ จะทำให้ผลการดำเนินงานของบริษัทฯ ดีขึ้นแล้ว
ยังสร้างประโยชน์ที่สำคัญต่อประเทศดังนี้

-   รองรับความต้องการน้ำมันดีเซลในประเทศที่เพิ่มขึ้น
    และลดโอกาสที่จะเกิดภาวะขาดแคลนน้ำมันดีเซล
    โดยโครงการฯสามารถผลิตน้ำมันดีเซลเพิ่มได้กว่า 800
    ล้านลิตรต่อปีโดยมิต้องนำเข้าน้ำมันดิบเพิ่มเติม

-   ลดการนำเข้าน้ำมันมูลค่าสูง เช่น น้ำมันเบนซิน และน้ำมันดีเซล
    ซึ่งช่วยประหยัดเงินตราต่างประเทศได้ประมาณ 13,000 – 14,000 ล้านบาทต่อปี

-   เป็นการใช้ทรัพยากรให้เกิดคุณค่าเพิ่มขึ้น ซึ่งตอบสนองต่อนโยบายอนุรักษ์สิ่งแวดล้อมของรัฐบาล